Франсиско де Кеведо
Философия, с която възнамерява да докаже, че една особа може да обича едновременно две

Превод от испански: Рада Панчовска, —

chitanka.info

Ако за неща различни паметта ни

си припомня, и протичащо и прежно

заедно я притесняват и разнежват,

и ведно са в нея радост и страдание;

и ако на разума да му е равен,

обяснимо — сътвореното отрежда,

щом свободната ни воля не се свежда

до единствен избор, постоянен;

любовта, която просто сила не е,

а е всемогъщество, което се тревожи

с всичко тук, което чувства и живее,

то един живот с два пламъка не може

ли пламтящата си светлина да разлюлее,

общо палната от две светила божи?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.